_:n11d74355f140452f9dcf2675b01ae4fbxb0
<http://schema.org/articleBody>
"<div class=\"single-post summary\">\r\n\r\n<strong>Πίνεις και οδηγείς; Έρχεται η μηχανή που θα σου κλειδώνει το αυτοκίνητο...</strong>\r\n\r\n</div>\r\n<div class=\"firstpar\">\r\n\r\n<strong>Την πρώτη αιτία θανάτου στους νέους αποτελούν τα τροχαία ατυχήματα, ενώ στους στους δρόμους της Ευρώπης χάνονται χιλιάδες ζωές κάθε χρόνο, με βασικές αιτίες την υπερβολική ταχύτητα αλλά και την κατανάλωση αλκοόλ.</strong>\r\n\r\n</div>\r\nΤο Ευρωπαϊκό Κοινοβούλιο λαμβάνει ακόμη πιο σκληρά μέτρα με στόχο τη μείωση των τροχαίων, με το νομικό πλαίσιο να αναμένεται να γίνει ακόμη πιο αυστηρό για όσους αψηφούν τους κινδύνους που ελλοχεύει η πλέον επικίνδυνη συνήθεια χιλιάδων οδηγών – να κρατούν τιμόνι υπό την επήρεια αλκοόλ.\r\n\r\nΣε ευρωπαϊκό επίπεδο ένας στους τέσσερις θανάτους στην άσφαλτο οφείλεται στην οδήγηση υπό την επήρεια μέθης. Στην Ελλάδα το αλκοόλ αποτελεί μία από τις κύριες αιτίες πρόκλησης θανατηφόρων τροχαίων και σοβαρών τραυματισμών και την πρώτη αιτία θανάτων στους νέους.\r\n\r\nΑπό τον ερχόμενο Ιούλιο, όλα τα νέα μοντέλα που θα αποκτούν έγκριση τύπου σε κράτη – μέλη της Ε.Ε. θα πρέπει να έχουν στον βασικό εξοπλισμό τους υποχρεωτικά το αλκοολόμετρο, όπως αναφέρουν «Τα Νέα».\r\n\r\nΗ συγκεκριμένη συσκευή θα υπάρχει ως ενσωματωμένο σύστημα σε όλα τα καινούρια – μελλοντικά αυτοκίνητα και ο ρόλος της θα είναι να εντοπίζει εάν ο οδηγός έχει καταναλώσει μεγάλες ποσότητες αλκοόλ.\r\n\r\n<strong>Θα κλειδώνει τον κινητήρα</strong>\r\n\r\nΠιο συγκεκριμένα, κατά την είσοδο του οδηγού στο αυτοκίνητο και πριν εκκινήσει το όχημα με το κλειδί, το αλκοολόμετρο θα απαιτεί από τον οδηγό να φυσήξει στο ειδικό στόμιο ενός αναπνευστήρα ώστε να διαπιστωθεί κατά πόσον έχει κάνει χρήση αλκοόλ και εάν είναι σε θέση να οδηγήσει σύμφωνα και με τα όρια που ισχύουν σε κάθε χώρα.\r\n\r\nΣτην περίπτωση που ο οδηγός βρεθεί να έχει καταναλώσει περισσότερο αλκοόλ από όσο προβλέπει ο νόμος, τότε ο κινητήρας δεν θα παίρνει μπροστά και το αυτοκίνητο θα μένει ακινητοποιημένο.\r\n\r\nΤο 2024 τα συστήματα εντοπισμού κατανάλωσης αλκοόλ θα είναι υποχρεωτικά για όλα τα νέα αυτοκίνητα που θα πωλούνται στα κράτη – μέλη της Ε.Ε.\r\n\r\nΕπίσης εξετάζεται και ο εκμηδενισμός των ορίων αλκοόλ. Στην Ελλάδα, ένας οδηγός θεωρείται υπό την επήρεια μέθης όταν ανιχνεύεται αλκοόλ 0,50 γρ/lt σε περίπτωση αιμοληψίας ή 0,25 χιλιοστά του γραμμαρίου ανά λίτρο εκπνεόμενου αέρα.\r\n\r\nΤα πρόστιμα αρχίζουν από 200 ευρώ και μπορούν να φτάσουν – ανάλογα με την ποσότητα αλκοόλ στο αίμα του παραβάτη- έως και τα 2.000 ευρώ, ενώ κατά περίπτωση προβλέπεται μέχρι και ποινή φυλάκισης.\r\n\r\nΠηγή: Real.gr"
<https://sierafm.gr/%CE%AD%CF%81%CF%87%CE%B5%CF%84%CE%B1%CE%B9-%CF%84%CE%BF-%CE%B1%CE%BB%CE%BA%CE%BF%CE%BF%CE%BB%CF%8C%CE%BC%CE%B5%CF%84%CF%81%CE%BF-%CF%83%CF%84%CE%B1-%CE%B1%CF%85%CF%84%CE%BF%CE%BA%CE%AF%CE%BD%CE%B7/>